**JONAVOS R. KULVOS ABRAOMO KULVIEČIO MOKYKLOS**

**2021 M. SPALIO MĖNESIO PLATUSIS VISUMINIS VEIKLOS KOKYBĖS ĮSIVERTINIMAS**

Mokyklos veiklos kokybės įsivertinimo paskirtis – mokyklos veiklos gerinimas atrandant ir patvirtinant mokinių ugdymo ir ugdymo(si) sėkmes ir nustatant tobulintinas sritis, priimant bendrus sprendimus dėl būtinų veiksmų, siekiant bendrai sutartos mokinių mokymo(si) kokybės. Įsivertinimas yra mokyklos bendruomenės refleksija.

Mokyklos veiklos kokybės plačiajame visuminiame įsivertinime dalyvavo 16 mokytojų, kurie individualiai vertino mokyklos veiklą pagal įprastą Bendrojo lavinimo mokyklos veiklos kokybės 4 vertinimo lygių skalę (naudodamiesi rodiklių paaiškinimais leidinyje ,,Ugdymas(is) paradigmų kaitoje“, taip pat remdamiesi savo nuomone, patirtimi ir kompetencija).

Šiam įsivertinimui naudojamas anoniminis individualus vertinimas, kurio rezultatai yra sumuojami ir vedamas vidurkis.

Mokytojų tarybos posėdžio metu rezultatai yra aptariami diskusijoje ir naudojami detalesniam padėties tyrimui pasitelkiant įvairias priemones ir metodikas.

Pateikiamos diagramos, kuriose atsispindi kiekvienos srities įvertinimo rezultatas (aukščiausios ir žemiausios vertės).

Privalumai: Stipriausia sritis – Ugdymas(is) ir mokinių patirtys.

Trūkumai: Silpniausia sritis – Ugdymo(si) aplinkos.

Atsižvelgiant į plačiojo visuminio įsivertinimo rezultatus ir esamą situaciją, bendru nutarimu siūloma gilintis į šią tobulintiną sritį – *1. Rezultatai. 1.2. Pasiekimai ir pažanga. 1.2.2 Mokyklos pasiekimai ir pažanga (pasiekimų ir pažangos pagrįstumas).* Taip pat siūloma nagrinėti šią sritį – 4. Lyderystė ir vadyba *4.2. Mokymasis ir veikimas komandomis. 4.2.2. Bendradarbiavimas su tėvais (Į(si)traukimas).*

|  |  |  |  |  |  |
| --- | --- | --- | --- | --- | --- |
| **Eil. nr.** | **Sritis** | **Tema** | **Rodiklis** | **Raktiniai žodžiai** | **Detalusis rodiklio aprašymas** |
| 1. | Rezultatai | Pasiekimai ir pažanga | Mokyklos pasiekimai ir pažanga | Pasiekimų ir pažangos pagrįstumas | Mokytojai yra įvaldę įvairias vertinimo strategijas ir būdus, kuriuos naudoja kiekvieno mokinio išgalių gilesniam pažinimui, ugdymo(si) proceso bei daromos pažangos stebėjimui ir įvertinimui, mokinio mokymosi sunkumų diagnozavimui laiku. Turima vertinimo informacija ir tyrimų duomenimis remiamasi nustatant prioritetinius ugdymo(si) kokybės gerinimo mokykloje uždavinius, kuriant ir koreguojant mokyklos ugdymo turinį, pasirenkant mokymo(si) priemones ir metodus, planuojant mokytojų mokymąsi – vieniems iš kitų, drauge ar kt. |
| 2. | Lyderystė ir vadyba | Mokymasis ir veikimas komandomis | Bendradarbiavimas su tėvais | Į(si)traukimas | Tėvai dalyvauja tobulinant mokyklą. Tėvai įsitraukia į vaikų ugdymą(si) įvairiomis formomis (plėsdami jų kultūrinį akiratį, skatindami pažintinį aktyvumą, padėdami išsikelti ambicingus ugdymosi tikslus ir jų siekti, taip pat dalyvaudami mokyklos veiklose, individualiuose ir bendruose susitikimuose su mokytojais, inicijuodami prasmingas veiklas, projektus, vesdami pamokas ar kitas veiklas). Bendradarbiaujama abiem pusėms tinkamu laiku. |

Nutarimas: 2021 – 2022 m. m. paskirtoms darbo grupėms giluminio mokyklos veiklos kokybės įsivertinimo metu nagrinėti lentelėje pateiktus rodiklius pasirinkus atitinkamas įsivertinimo metodikas didžiausią dėmesį skiriant mokinių rezultatų gerinimui, asmeninei mokinių pažangai bei bendradarbiavimui su tėvais (globėjais, rūpintojais).

Mokyklos veiklos kokybės įsivertinimo darbo grupės:

1 grupė: pradinių klasių vyresn. mokytoja R. Dainienė ir anglų kalbos vyresn. mokytoja D. Brazdeikė (nagrinėjamas rodiklis - Mokyklos pasiekimai ir pažanga)

2 grupė: lietuvių kalbos vyresn. mokytoja N. Matulevičienė ir socialinė pedagogė N. Jankauskaitė (nagrinėjamas rodiklis - Bendradarbiavimas su tėvais)

Parengė: mokyklos vidaus kokybės įsivertinimo pirmininkė Miglė Jakštienė